আমি কৃত্রিম সৌন্দর্যে বিশ্বাস করিনা: করিনা

ওয়েবডেস্ক: ‘রূপে তোমায় ভোলাব না’। সুন্দর মুখের জয় সর্বত্র। নিজেকে আরও সুন্দর করে দেখাতে কে না চায়। বিশেষ করে আজকের দিনে এটাই ট্রেন্ড। মুদির দোকানের সঙ্গে পাল্লা দিয়ে এখন পাড়ায় পাড়ায় রূপচর্চার দোকান। বিউটি পার্লার। বিভিন্ন নামে। বলিউডের সুন্দরী নায়িকাদের রূপচর্চা জানতে আগ্রহ থাকে সবার মধ্যেই। তাঁরা কী খান। কীভাবে রূপের চর্চা করেন। মধ্য বয়সে পৌঁছেও অনেক অভিনেত্রীর রূপ চোখ ধাঁধিয়ে দেয়। আর মেকআপ ছাড়া কারও ত্বক এমনই ঈশ্বর প্রদত্ত হলে কথাই নেই। এক্ষেত্রে হাতেগোনা কয়েকজনের তালিকায় সবার চোখে ভাসে করিনা কাপুরের (Kareena Kapoor) নাম। বুধবার একটি বই প্রকাশের অনুষ্ঠানে কার্যত মেকআপ ছাড়াই ক্যামেরায় ধরা দিলেন বেবো। ফ্যানেরা সোশ্যাল মিডিয়ায় (Social Media) ৪৪ বছরের করিনা কাপুরের ছবি ছড়িয়ে দিয়েছেন। সেখানে বেবো স্টাইলে তাঁর হাসি ঝড় তুলেছে। সেখানে একের পর এক মুগ্ধতার বন্যা। একজন লিখেছেন করিনা বুঝিয়ে দিলেন, প্রকৃতির দেওয়ার মতো রূপের চেয়ে সৌন্দর্য (Beauty) আর কিছুতে নেই।

বুধবার মুম্বইয়ে (Mumbai) দীর্ঘ দিনের ডায়াটেশিয়ান রুজুতা দ্বিবেকরের বই প্রকাশ করেন বলিউড অভিনেত্রী। সোশ্যাল মিডিয়ায় সেই অনুষ্ঠানের ভিডিও ভাইরাল হয়েছে। পার্পল টপ ও নীল জিনসে করিনার মোহিনী রূপে কুপোকাত ফ্যানেরা। কমেন্টে একজন লিখেছেন, তিনি খুব সুন্দর। এভাবে প্রত্যেককে বেশি বয়সে দেখা দরকার। একজন লিখেছেন, তিনি আসল। সেটাই তাঁকে আকর্ষণীয় ও সুন্দর করে তুলেছে। ওই অনুষ্ঠানে করিনা জানিয়েছেন, তিনি কোনওরকম বোটক্স থেকে দূরে থেকেছেন। করিনার কথায়, বয়স একটি সংখ্যা মাত্র। ফিট থাকার জন্য ডায়েট মেনে চলেন। কয়েটি ব্যায়াম করেন। এটাই তাঁর সৌন্দর্যের রহস্য।

আরও পড়ুন: মন্নত ছেড়ে সপরিবারে ভাড়াবাড়িতে শাহরুখ! ফ্ল্যাট বেচলেন গৌরী…